cyanic-selkie/wikianc huggingface dataset:
জেড সম্রাট
দুষ্টের দমন
এই সময়ে জেড সম্রাটের ধ্যান শেষ হয়। যখন সে বিভিন্ন দানবদের তাড়িয়ে পৃথিবীকে মানুষের বসবাসের উপযোগী করছিল, তখন সে দেখতে পেল স্বর্গ থেকে দুষ্ট আত্মার দীপ্তি নির্গত হচ্ছে এবং বুঝতে পারল সেখানে কোনো বিশৃঙ্খলা হচ্ছে। তিনি স্বর্গে আরোহণ করলেন এবং দেখলেন সেই দুষ্ট আত্মাকে কোনো দেবতাই থামাতে পারছে না। তিনি তার সাথে যুদ্ধ লিপ্ত হলেন। জেড সম্রাটের বেশি সময় ধ্যানমগ্নতা ও শক্তিপরীক্ষা এবং তার শক্তি প্রদর্শনের চেয়ে পরোপকারের ইচ্ছার কারণে তিনি যুদ্ধে জয়ী হলেন। তার এই মহৎ কাজের জন্য সকল দেবতা, অমর ও মানব সম্প্রদায় তাকে সর্বোচ্চ ক্ষমতার অধিকারী জেড সম্রাট হিসেবে ঘোষণা করেন।
সৃষ্টি
চীনের সৃষ্টি পুরাণ অনুসারে, জেড সম্রাট ছিলেন দেবতামন্ডলীর প্রধান, তিনি সৃষ্টির দায়িত্বে ছিলেন না। অন্য আরেক সৃষ্টি পুরাণ অনুসারে, জেড সম্রাট প্রথম মাটি দিয়ে মানুষের আকার তৈরি করেন এবং রোদে শুকাতে দেন। বৃষ্টির কারণে মানুষের মূর্তির কিছু অংশ বিনষ্ট হয়, যা মানুষের অসুস্থতা ও শারীরিক প্রতিবন্ধকতা নির্দেশ করে। সবচেয়ে প্রচলিত পৌরাণিক কাহিনী অনুসারে, মানুষ ফানকুর শরীরের এক ধরনের ডাঁশের মত ছিল। আরেকটি পৌরাণিক কাহিনীতে বর্ণিত আছে, নুইউও হুয়াংহো নদী থেকে মাটি নিয়ে নিজ হাতে মানুষের আকৃতি তৈরি করেন। যেসব মানুষ তার নিজ হাতে তৈরি তারা ধনসম্পদের অধিকারী হয়। পরে তিনি তার চাদর মাটিতে ডুবিয়ে চারদিকে দুলাতে থাকেন। চাদর থেকে তৈরিকৃত মানুষগুলো হয় দরিদ্র।
জার্নি টু দ্য ওয়েস্ট
য়ু চেং'এন রচিত জনপ্রিয় জার্নি টু দ্যা ওয়েস্ট গ্রন্থে জেড সম্রাট সম্পর্কিত অনেক গল্প রয়েছে। এই গ্রন্থে বর্ণিত আছে, জেড সম্রাট স্বর্গে শাসন করতেন। তার কাছে নানা রকমের অভিযোগ আসত। তিনি তা আমলাতান্ত্রিক উপায়ে বিভিন্ন ডিক্রি ও অর্ডিন্যান্সের মাধ্যমে মীমাংসা করতেন। প্রত্যেকের নিজ নিজ নানা রকমের কাজ ছিল এবং তা পালন করতে হত। কেউ তার কাজ সম্পাদনে ব্যর্থ হলে তার জন্য শাস্তির বিধান ছিল।
দ্য ওয়েভার গার্ল অ্যান্ড দ্য কাউহার্ড
এশিয়ার বিভিন্ন দেশে বিভিন্নভাবে প্রচলিত আরেকটি পৌরাণিক গল্পে বর্ণিত আছে, জেড সম্রাটের ঝিনু ( নামে এক কন্যা ছিল। তাকে মেঘের দেবী বলে আখ্যায়িত করা হয়। আবার কিছু গল্পে তাকে ঢেউয়ের দেবী বলে আখ্যায়িত করা হয়, বলা হয় সে জেড সম্রাট ও স্বর্গীয় সম্রাজ্ঞীর মেয়ে যে আকাশগঙ্গায় ঢেউয়ের সৃষ্টি করে, যা স্বর্গ ও মর্ত্যে আলো প্রদান করে। আরেকটি গল্পে বলা হয়, সে একজন দরজী, যে জেড সম্রাটের জন্য কাজ করে।
এ থেকে চন্দ্রপঞ্জিকার সপ্তম মাসের সাত তারিখ চীনারা পশ্চিমা দেশের ভালোবাসা দিবস-এর মত কিসি উৎসব পালন করে। জাপানে এ দিনটি তানাবাতা নামে পরিচিত। কোরিয়ায় দিনটি চিলসেওক নামে পরিচিত। ভিয়েতনামে দিনটি দ্যাত তিচ নামে পরিচিত। এই দিন যদি বৃষ্টি তাহলে বলা হয় ঝিনু তার স্বামীর সাথে দেখা হওয়ার আনন্দে কাঁদছে।
রাশিচক্র
চীনা রাশিচক্রে ১২টি প্রাণী নির্বাচন নিয়ে বেশ কিছু গল্প প্রচলিত আছে। একটি গল্পে বলা হয়, জেড সম্রাট বহু বছর স্বর্গ ও মর্ত্য সুশৃঙ্খলভাবে চালাতে থাকলেও তিনি নিজে মর্ত্যে আসতে পারতেন না। তখন তার আগ্রহ জাগে মর্ত্যের প্রাণীগুলো সম্পর্কে। তাই তিনি প্রাণীকুলকে স্বর্গে ডেকে পাঠান। বিড়াল ছিল প্রাণীকুলের মধ্যে সুন্দরতম। সে তার বন্ধু ইঁদুরকে তাকে পরদিন সকালে ডেকে দেওয়ার অনুরোধ করে। ইঁদুর বিড়ালের চেয়ে কুৎসিত, এই ভয়ে পরদিন বিড়ালকে না ডেকে চলে যায়। যার ফলে বিড়াল সভায় যেতে পারে না এবং বিড়ালের পরিবর্তে শূকর স্থান করে নেয়। জেড সম্রাট প্রাণীকুলকে দেখে খুশি হয় এবং বছরকে তাদের মধ্যে ভাগ করে দেয়। বিড়াল যখন এই সম্পর্কে জানতে পারে সে তখন ইঁদুরের উপর ক্ষিপ্ত হয়। এই গল্প অনুসারে, এ ঘটনাই বিড়াল ও ইঁদুরের মধ্যে শত্রুতার কারণ।
পূর্বপুরুষ ও উত্তরাধিকারী
জেড সম্রাট ইয়ুনশি তিয়ানজুন-এর সহকারী ছিলেন। ইয়ুনশি তিয়ানজুনকে সব কিছুর প্রথম হিসেবে ধারণা করা হয়। তিনি স্বর্গ ও পৃথিবী সৃষ্টি করেছেন এবং তার সহকারী ও উত্তরাধিকারী হিসেবে ইয়ু হুয়াং বা জেড সম্রাটকে নির্বাচন করেছেন। জেড সম্রাট তার উত্তরাধিকারী হিসেবে কিন ক্যু ইয়ু-চেন তিয়ান-সুনকে (金闕玉晨天尊) দায়িত্ব দেন। স্বর্গে তিনি তার স্ত্রী সমুদ্রদেবী মাজুসহ বিশাল পরিবার নিয়ে বসবাস করতেন। অন্যান্য গুরুত্বপূর্ণ সদস্যদের মধ্যে উল্লেখযোগ্য ছিল ইয়াং শেন, মহৎ গুণাবলীর দেবতা; এরলাং শেন, কপালে তৃতীয় চক্ষুবিশিষ্ট সত্যদর্শী দেবতা, যার স্বর্গীয় কুকুর তিয়ানগু দুষ্ট আত্মাদের তাড়ায়। তার অপর স্ত্রী ঘোড়ার মাথাবিশিষ্ট দেবী, যিনি চীনে প্রথম রেশম উৎপাদনের জন্য প্রসিদ্ধ। তার এক কন্যা শি কুনিং, যুবতী মেয়েরা তাদের ভবিষ্যৎ স্বামী সম্পর্কে জানতে তার উপাসনা করে।
উপাসনা ও উৎসব
thumb|250px|জেড সম্রাটের জন্মদিনে ইউজুন মন্দিরে উপাসনা
জেড সম্রাটের জন্মদিন প্রথম চন্দ্র মাসের নবম দিন। এই দিনে তাও ধর্মালম্বীরা মন্দিরে উপাসনা করে। যাজক ও সাধারণ মানুষ সবাই সাক্ষাঙ্গে প্রণত হয়, ধূপ পোড়ায় ও খাবার পরিবেশন করে। এই দিন সকালে চীনা ও তাইওয়ানের গৃহস্থালীতে তিন স্তর বিশিষ্ট পূজাবেদী বসানো হয়। বেদীর প্রথম স্তরে রাখা হয় ছয় ধরনের শাকসবজি, নুডুলস, ফলমূল, কেক, তাঙ্গুয়ান, অপক্ক পানপাতা। নিচের দুই স্তরে থেকে উৎসর্গীকৃত পাঁচটি উপাদান ও মদ। পরে তারা তার সম্মানার্থে তিনবার নতজানু হয় এবং নয়বার কওতও করে তার দীর্ঘায়ু কামনা করে।
thumb|250px|[[হংকং-এর অ্যা কুং গামের ইয়ুক অং কুং তিন]]
নামকরণ
ভয়েজার ২ কর্তৃক আবিস্কৃত শনি গ্রহের একটি উপগ্রহ রীয়ার একটি আগ্নেয়গিরির নাম তার নামানুসারে রাখা হয়েছে।
ডাব্লিউডাব্লিউই র ট্যাগ টিম চ্যাম্পিয়নশিপ
ইতিহাস
বিশ্ব কুস্তি বিনোদনে ব্রান্ড সম্প্রাসরণের পর ডাব্লিউডাব্লিউই আন্ডিসপুটেড চ্যাম্পিয়নশিপ এবং ডাব্লিউডাব্লিউই নারী চ্যাম্পিয়নশিপ হয় একমাত্র টাইটেল যেটা  র এবং স্ম্যাকডাউন! উভয় ব্রান্ডে মারামারি হবে, আর বাকি চ্যাম্পিয়নশিপগুলোর জন্য তাদের নিজস্ব ব্রান্ডে মারামারি হবে। ২০০২ সালের বসন্তের পর কোম্পানির প্রথম ব্রান্ড সম্প্রাসারণের পর এটা আসলে স্ম্যাকডাউন ব্রান্ডের অংশ ছিল।    ঐ গ্রীষ্মে ট্যাগ টিম চ্যাম্পিয়নশিপ র ব্রান্ডে স্থান্তর করা হয়। ট্যাগ টিম চ্যাম্পিয়নশিপ র ব্রান্ডের অংশ হয়, আর স্ম্যাকডাউন ব্রান্ড ত্যাগ করে! তাই স্ম্যাকডাউনে কোন ট্যাগ টিম টাইটেল থাকেনা। ফলস্বরূপ, স্ম্যাকডাউন সাধারণ ব্যবস্থাপক স্টেফানি ম্যাকম্যান, নতুন "ডাব্লিউডাব্লিউই ট্যাগ টিম চ্যাম্পিয়নশিপ" এর পরিচয় করিয়ে দেন এবং এটাকে স্ম্যাকডাউন ব্রান্ডের জন্য ট্যাগ টিম টাইটেল বানান। সে আট দলীয় ট্যাগ টিম প্ররিযোগিতা আয়োজন করে।  ২০০২ সালের অক্টোবর মাসের ২০ তারিখের নো মারসি ২০০২তে ট্যাগ টিম চ্যাম্পিয়নশিপের ফাইনালে কার্ট এঙ্গেল এবং ক্রিস বেনয়ইট এর দল রে মিস্টেরিও এবং এজকে হারিয়ে প্রথমবারের মত ডাব্লিউডাব্লিউই চ্যাম্পিয়ন হয়।
২০০৭ সালের অক্টোবর ১৭, স্ম্যাকডাউন আর ইসিডাব্লিউ একটি মেধা ভাগ চুক্তি ঘোষণা করে। ফলস্বরূপ, এই টাইটেলের জন্য উভয় ব্রান্ডে লড়াই শুরু হয়ে যায়। ২০০৮ সালের শেষদিক থেকে ২০০৯ সালের প্রথমদিক পর্যন্ত  ডাব্লিউডাব্লিউই ট্যাগ টিম চ্যাম্পিয়ন দ্য কোলনস (কার্লিটো এবং প্রিমো)  প্রতিদ্বন্দ্বীতা করে ওয়ার্ল্ড ট্যাগ টিম চ্যাম্পিয়ন জন মরিসন এবং দ্য মিজ এর সাথে, এরই ফলস্বরূপ ১৭ মার্চের ইসিডাব্লিউ ঘোষণা করে রেসলম্যানিয়া ১৫ তে একে অপরের বিরুদ্ধে লড়াই করবে এবং যে দল জিতবে সেই দল উভয় টাইটেল পাবে।
ফলস্বরূপ ইউনিফায়েড ডাব্লিউডাব্লিউই ট্যাগ টিম চ্যাম্পিয়নশিপ, দুইটি টাইটেলের সংমিশ্রণে তৈরি টাইটেল তাদের দ্বারা চালু হয়েছে, তারা একের পর এক দলকে হারিয়েছে। এই চ্যাম্পিয়নশিপের জন্য ডাব্লিউডাব্লিউই এর যেকোন ব্রান্ডে লড়াই হতে পারে। অবশেষে, ১৬ আগস্ট , ২০১০, ওয়ার্ল্ড ট্যাগ টিম চ্যাম্পিয়নশিপ   ডাব্লিউডাব্লিউই ট্যাগ টিম চ্যস্মপিয়নশিপের ইতিহাস বহাল রাখার জন্য অবসর দেওয়া হয়। তখনকার চ্যাম্পিয়ন দ্য হার্ট ডেস্টিনির ড্যাভিড হার্ট স্মিতগ এবং টাইসন কিডকে দেওয়া হয় নতুন চ্যাম্পিয়নশিপ বেল্ট। আর চ্যাম্পিয়নরা যেকোন ব্রান্ডে প্রতিদ্বন্দীতা করতে পারবে।
বর্তমান চ্যাম্পিয়ন
বর্তমান চ্যাম্পিয়ন সিজারো এবং শেইমাস, দলীয়ভাবে তাদের এটা দ্বিতীয়বারের মত রাজত্ব।
বিল নেলসন
বিল নেলসন (জন্ম সেপ্টেম্বর ২৯, ১৯৪২) হলেন একজন আমেরিকান রাজনীতিবিদ এবং অ্যাটর্নি যিনি ন্যাশনাল অ্যারোনটিক্স অ্যান্ড স্পেস অ্যাডমিনিস্ট্রেশন (NASA) এর প্রশাসক হিসাবে কাজ করছেন। তিনি ২০০১ থেকে ২০১৯ পর্যন্ত ফ্লোরিডা থেকে মার্কিন যুক্তরাষ্ট্রের সিনেটর হিসাবে দায়িত্ব পালন করেছিলেন।
নেলসনকে NASA-এর উপদেষ্টা পরিষদে কাজ করার জন্য ২০১৯ সালের মে মাসে নিযুক্ত করা হয়।
ওয়েম্যানস রিজ
থাম্ব|236x236পিক্সেল|পশ্চিম ভার্জিনিয়া ওয়েম্যানস রিজ হল একটি শৈলশিরা যা মার্কিন যুক্তরাষ্ট্রের অঙ্গরাজ্য পশ্চিম ভার্জিনিয়ায় অবস্থিত।
ওয়েম্যানস রিজ নামটি ওয়াইম্যান পরিবারের থেকে এসেছে, যারা সেখানে বসতি স্থাপন করেছিল।
ক্ষুদ্র নৃগোষ্ঠী কালচারাল একাডেমি, রাজশাহী
ক্ষুদ্র নৃগোষ্ঠী কালচারাল একাডেমি বাংলাদেশের রাজশাহী জেলার, রাজশাহী মহানগরে অবস্থিত। বৃহত্তর রাজশাহী অঞ্চলের ক্ষুদ্র নৃ-গোষ্ঠীর সাংস্কৃতিক ঐতিহ্য সংরক্ষণ, পরিচর্যা, উন্নয়ন ও চর্চা এবং লালনের লক্ষ্যে ১৯৭৮ সালে সংস্কৃতি মন্ত্রণালয়ের একটি বিশেষ প্রকল্পের মাধ্যমে এ একাডেমিটি প্রতিষ্ঠা করা হয়।
ইতিহাস
১৯৭৮ সালে রাজশাহী বিভাগীয় শহরে উপজাতীয় কালচারাল একাডেমি, খাগড়াছড়ি উপজাতীয় সাংস্কৃতিক ইনস্টিটিউট এবং মৌলভীবাজার মণিপুরী ললিতকলা একাডেমি স্থাপন শীর্ষক শিরোনামে তিনটি প্রতিষ্ঠানের অনুমোদন দেয় সংস্কৃতি বিষয়ক মন্ত্রণালয়। এরই পরিপ্রেক্ষিতে বাংলাদেশ শিল্পকলা একাডেমির নিয়ন্ত্রণে ১৯৯৫ সালে এর নির্মাণ প্রকল্প বাস্তবায়িত হয়। ২০১০ সালে ক্ষুদ্র নৃগোষ্ঠী সাংস্কৃতিক প্রতিষ্ঠান আইন কার্যকর হওয়ার পর থেকে প্রতিষ্ঠানটি এই আইনের অধীনে পরিচালিত হচ্ছে।
গবেষণা, প্রকাশনা ও গ্রন্থাগার
প্রকাশিত গ্রন্থসমূহ
ক্যারিসেল
সিমবায়োট ইনভেস্টমেন্টস লিমিটেডের অধীনে জ্যামাইকান মালিকানাধীন ক্যারিসেল হলো একটি ফোন অপারেটর কোম্পানি।
ইতিহাস
২০১৪ সালের মার্চ মাসে ক্যারিসেলের যাত্রা শুরু হয়। সিমবায়োট কর্তৃপক্ষ জ্যামাইকার অফিস অফ ইউটিলিটিস রেগুলেশনের কাছে ক্যারিয়ার ও সেবা প্রদানকারী লাইসেন্স এর জন্য আবেদন করার মধ্য দিয়ে এর যাত্রা শুরু। ২০১৬ সালের ফেব্রুয়ারি মাসে জ্যামাইকার বিজ্ঞান, প্রযুক্তি, শক্তি এবং খনি মন্ত্রণালয় ঘোষণা করে যে, জ্যামাইকায় একটি নতুন মোবাইল নেটওয়ার্ক অপারেটর লাইসেন্স প্রাপ্ত হয়েছে এবং এই লাইসেন্স জ্যামাইকার সরকার অনুমোদন দিয়েছে।  কিন্তু কিছুদিনের মধ্যে এর প্রশাসনে রদবদল ঘটে। সবশেষে ক্যারিসেল নাম নিয়ে কোম্পানির যাত্রা শুরু হয়।
প্রযুক্তি
ক্যারিসেল ঘোষণা করে যে, তারা শুধুমাত্র এলটিই নেটওয়ার্ক এর সেবা প্রদান করবে, যা কিংস্টন মেট্রোপলিটন এলাকায় পাওয়া যাবে।  তারা ৫০ মিলিয়ন ডলার বিনিয়োগ করে স্থাপনা নির্মাণের জন্য এবং পরবর্তী ৩ বছরে আরো ৫০ মিলিয়ন ডলার বিনিয়োগ করে তারা। তারা খুব সুরক্ষিত মোবাইল নেটওয়ার্কের সেবা দিয়ে থাকে। তাদের লক্ষ্য পুরো জ্যামাইকাতে তাদের সেবা পৌঁছে দেয়া।
পাণ্ডুয়া, মালদহ জেলা
পাণ্ডুয়া (অন্যান্য নাম আদিনা হযরত পাণ্ডুয়া ও ফিরুজাবাদ) ভারতের পশ্চিমবঙ্গ রাজ্যের মালদহ জেলায় একটি শহরের ধ্বংসাবশেষ। এটি প্রায় এক শতাব্দী ধরে বাংলা সালতানাতের রাজধানী ছিল। এর রাজধানী লখনৌতি হয়েছিল।
নামকরণ
গৌড়ের মতো প্রাচীন আর প্রসিদ্ধ না হলেও পাণ্ডু নগরীতে প্রচুর হিন্দু দেবদেবীর মূর্তির ধ্বংসাবশেষ পাওয়া গেছে। এছাড়াও এখানে বহু প্রাচীন স্থাপনারও অস্তিত্ব আছে। সুলতান ইলিয়াস শাহ এর নামকরণ করেন ফিরুজাবাদ। এই নামকরণ সম্ভবত বাংলার আর এক স্বাধীন সুলতান ফিরুজ শাহ (১৩১১–১৩২২ খ্রিস্টাব্দ) এর নাম অনুসারে করা হয়েছিল। পাণ্ডুয়া নগরীর আদূরে জালাল উদ্দিন তবরীজি ও নূর কুতুব আলম নামে দুইজন দরবেশের খানকাহ আছে। যার কারণে এলাকাটি হযরত পাণ্ডুয়া নামেও প্রসিদ্ধ। বলা হয় যে পাণ্ডুয়ার নাম করান হয় পাণ্ডুইয়া>পাণ্ডুভিয়া থেকে। যদিও কানিংহামের মতে পাণ্ডুবিস নামক জলজ পাখির নাম হতেই পাণ্ডুয়ার নামকরণ হয়।
ইতিহাস
দিল্লী সালতানাতের বলবন বংশের মুদ্রায় পাণ্ডুয়াকে ফিরোজাবাদ বলে অভিহিত করা হয়েছিল, যা শামসুদ্দিন ফিরোজ শাহের শাসনকে চিহ্নিত করছে। শামসুদ্দীন ইলিয়াস শাহ বাংলার তিন মুসলিম রাজ্যকে একত্রিত করে ইলিয়াস শাহী রাজবংশ প্রতিষ্ঠা করেছিলেন। দিল্লী সালতানাত তখন উত্তর-পশ্চিম ভারতে মোঙ্গল আক্রমণের দিকে ব্যস্ত ছিল। বাংলার মুসলিম শাসকেরা সুযোগ বুঝে স্বতন্ত্র শাসন প্রতিষ্ঠা করেছিলেন, যেহেতু বাংলা ও দিল্লির দূরত্ব অনেক বেশি। বাংলার ইতিহাসে সালতানাতটির প্রতিষ্ঠা অনেক গুরুত্ব পেয়েছে, কারণ এর ফলে দিল্লি থেকে স্বতন্ত্র শাসন প্রতিষ্ঠা এবং বাংলার সমস্ত বিভাগ একত্রিত হয়ে একটি রাজ্যে পরিণত হয়েছিল। পাণ্ডুয়া প্রথম একশ বছর ধরে বাংলা সালতানাতের রাজধানী ছিল।
পাণ্ডুয়াতে জ্ঞাত বিশ্বের বিভিন্ন অঞ্চলের মানুষ পাওয়া যেত। শহরটি কাপড় ও মদের প্রচুর রফতানি করত। বণিকেরা জাহাজ তৈরি করতেন, বিদেশে গিয়ে বাণিজ্য করতেন এবং সেখানে শাসকের দূতের মতো কাজ করতেন। ধনীরা পাণ্ডুয়াতে বিলাসভাবে কাটাতেন। তাঁরা সেহনাই গায়কদের সুরে সকালে জেগে যেতেন, যাদের টাকা ও মদ দিয়ে পুরস্কৃত করা হত। মেয়েদের নাচ দেখে অভিজাতরা মনরঞ্জিত হতেন। অতিথিদের পানসহ গোমাংসের কাবাব, মটন, গোলাপজল ও বিভিন্ন ধরনের শরবত দেওয়া হত। শহরের পুরুষেরা সুতির পোশাক, পাগড়ি, ধুতি, চামড়ার জুতো ও কোমরে বেল্ট পরতেন। মহিলারা সুতির শাড়ি পরতেন। উচ্চশ্রেণির মহিলারা সোনার গয়না পরতেন। মনোরঞ্জকেরা এক চেন দেওয়া বাঘকে নিয়ে মনোরঞ্জন করতেন। হিন্দুরা গোমাংস খেত না। বাংলা ভাষা এর প্রধান ভাষা ছিল, যদিও দরবারের সভ্য ও বণিকেরা ফার্সি ভাষায় কথা বলতেন।
বাংলার রাজধানী পাণ্ডুয়া থেকে গৌড়ে স্থানান্তরিত হয়েছিল। স্থানান্তরের কারণ এখনও পরিষ্কার নয়, তবে নদীর গতিপথের পরিবর্তন এর কারণ হিসেবে মনে করা হয়েছে। তবে এর পরেও পাণ্ডুয়াতে বিভিন্ন টাঁকশাল ছিল যেখান থেকে রুপোর টাকা প্রস্তুত হত। সেই টাঁকশালগুলি শহর-ই-নও ও মুজাফফরাবাদ নামে পরিচিত। শের শাহ সুরির কয়ের পর থেকে পাণ্ডুয়ার পতন শুরু হয়েছিল। পাণ্ডুয়া ক্রমশ এক জনমানবহীন স্থানে পরিণত হয়ে গিয়েছিল। উনিশ শতকের ভূমিকম্পে এর বিভিন্ন ভবনের ক্ষতি হয়েছিল। বাংলার উচ্চ আর্দ্রতা ও মৌসুমির প্রভাবে এর স্থাপত্যের বেশিরভাগই ভেঙে পরেছিল। উঁচু ঢিপিতে অবশেষ ছাড়া পাণ্ডুয়ার রাজপ্রাসাদের কিছুই অবশিষ্ট নেই।
পুরা নিদর্শন
অতীতের সাক্ষ্য বুকে নিয়ে আদিনা মসজিদ, একলাখী সমাধিসৌধ, পীর-দরবেশদের সমাধীসৌধ, দনুজ দীঘি এবং সতাশগড় দিঘি প্রভৃতি পুরা নিদর্শন আজ অবধি বিদ্যমান আছে।
সাহিত্যে প্রভাব
কোনো অতি সাধারণ ব্যক্তি অতি সাধারণ ও প্রত্যন্ত স্থানে থাকাকালীন কোনো বিশেষ বা গুরুত্বপূর্ণ বা অত্যন্ত উচ্চ পর্যায়ের কোনো বিষয়ে জানতে চাইলে, কটাক্ষ করে বলা হতো, "পিঁড়েয় বসে পেঁড়োর খবর"। এই "পেঁড়ো"-ই হলো পাণ্ডুয়ার বিকৃত রূপ। অর্থাৎ, একজন ব্যাক্তি পিঁড়িতে বসে পাণ্ডুয়ার খবর নিচ্ছেন।
স্মার্তবাদ
ব্যুৎপত্তি
স্মার্তের বেশ কয়েকটি অর্থ রয়েছে:
ইতিহাস
আলফ হিল্টবেইটেল বলেন, বেদাঙ্গ গ্রন্থগুলি হল স্মৃতি গ্রন্থ যা বৈদিক যুগের দ্বিতীয়ার্ধে রচিত হয়েছিল যা প্রায় ৫০০ খ্রিস্টপূর্বাব্দে শেষ হয়েছিল। বেদাঙ্গ গ্রন্থগুলির মধ্যে রয়েছে শ্রৌতসূত্র, গৃহ্যসূত্র ও ধর্মসূত্র নিয়ে গঠিত কল্প (বেদাঙ্গ) গ্রন্থ, যার মধ্যে অনেকগুলি বৈদিক যুগের আগেও সংশোধন করা হয়েছিল। হিলটেবিটেল রাজ্য গৃহ্যসূত্র এবং ধর্মসূত্র ৬০০ খ্রিস্টপূর্বাব্দ থেকে ৪০০ খ্রিস্টাব্দ পর্যন্ত রচিত হয়েছিল, এবং এগুলিকে কখনও কখনও স্মৃতিসূত্র বলা হয়, স্মৃতি ঐতিহ্যের মূল। স্মৃতি গ্রন্থগুলি শ্রুতিতে (বেদ) জ্ঞান গ্রহণ করে, কিন্তু তারা এটিকে বিভিন্নভাবে ব্যাখ্যা করে, যা হিন্দু দর্শনের ছয়টি দর্শন (গোঁড়া দর্শন) এর জন্ম দেয়। এর মধ্যে, হিল্টবেইটেল, মীমাংসা ও বেদান্তকে কখনও কখনও স্মার্ত দর্শন বলা হয় যা বেদকে যুক্তি এবং অন্যান্য প্রমানের উপর জোর দেয়, হাইতুকা দর্শনের বিপরীতে যা হেতু (কারণ) এর উপর জোর দেয় বেদের কর্তৃত্ব গ্রহণ করার সময় বেদ। দুটি স্মার্ত ঐতিহ্যের মধ্যে, মীমাংসা বৈদিক আচারের ঐতিহ্যের দিকে মনোনিবেশ করেছিলেন, যখন বেদান্ত উপনিষদিক জ্ঞান ঐতিহ্যের দিকে মনোনিবেশ করেছিলো।
সাধারণ যুগের শুরুর দিকে, এবং তারপরে, হাইতুকা দর্শন (ন্যায়, বৈশেষিক, সাংখ্য ও যোগ), স্মার্ত দর্শন (মীমাংসা, বেদান্ত), প্রাচীন ঈশ্বরবাদী ধারণা (ভক্তি, তান্ত্রিক) সহ একটি সমন্বয়বাদ ঐতিহ্যের বৃদ্ধির জন্ম দেয় যেমন, শৈবধর্ম, বৈষ্ণবধর্ম ও শাক্তধর্ম। হিলতেবেইতেল ও বন্যা হিন্দুধর্মের (প্রাথমিক) শাস্ত্রীয় যুগে একটি পুনরুজ্জীবিত গোঁড়া স্মার্ত ঐতিহ্যের উৎপত্তি খুঁজে বের করে, বিশেষ করে বেদান্তের অদ্বৈতবাদী (অদ্বৈত) ব্যাখ্যার সাথে, সেই সময় যখন বিভিন্ন হিন্দু ঐতিহ্য ব্রাহ্মণ্যবাদ ও স্থানীয় ঐতিহ্যের মধ্যে মিথস্ক্রিয়া থেকে উদ্ভূত।
সংশ্লেষণ
পুনরুজ্জীবিত স্মার্ত ঐতিহ্য ব্রহ্ম হিসেবে আত্মার (আত্ম, আত্মা) অ -অভিজ্ঞতার ধারণার সাথে বিভিন্ন এবং দ্বন্দ্বপূর্ণ ভক্তিমূলক অনুশীলনগুলিকে একীভূত করার চেষ্টা করেছিল। সমঝোতার মধ্যে রয়েছে পঞ্চদেবতা পূজা, যার মধ্যে একজন হিন্দু পছন্দের যেকোনো সগুণ দেবতার (ইষ্ট-দেবতা) যেমন বিষ্ণু, শিব, শক্তি, সূর্য বা গণেশের প্রতি মনোনিবেশ করতে পারে, তা উপলব্ধি করার অন্তর্বর্তী পদক্ষেপ হিসেবে নির্গুণ ব্রহ্ম। এই স্মার্ত ঐতিহ্যের বিকাশ গুপ্ত যুগে (চতুর্থ -৫ম শতাব্দী) শুরু হয়েছিল এবং সম্ভবত মধ্যযুগীয় ভারতীয় সমাজের, ব্রাহ্মণগণ, বিশেষ করে ব্রাহ্মণগণ দ্বিজ শ্রেণী দ্বারা প্রভাবিত ছিল। এই স্মার্ত ঐতিহ্য হিন্দুধর্মের অন্যান্য প্রধান ঐতিহ্য যেমন শৈবধর্ম, বৈষ্ণবধর্ম এবং শক্তিধর্মের সাথে প্রতিদ্বন্দ্বিতা করেছিল। স্মার্তের ধারণাগুলি ছিল ঐতিহাসিকভাবে প্রভাবশালী, সৃজনশীল ধারণা যেমন হরিহর (অর্ধেক শিব, অর্ধেক বিষ্ণু দেবতা) এবং অর্ধনারীশ্বর (অর্ধেক নারী, অর্ধেক পুরুষ দেবতা) এবং শৈব, বৈষ্ণবধর্ম, শক্তিধর্মের অনেক বড় বড় পণ্ডিত। এবং ভক্তি আন্দোলন স্মার্ত ঐতিহ্য থেকে বেরিয়ে এসেছে।
ঐতিহ্য হিসেবে স্মার্তকে স্বীকৃতি দেওয়া
মধ্যযুগীয় পণ্ডিত যেমন বেদান্ত দেশিকা ও বল্লভাচার্য স্মার্তকে বৈষ্ণবধর্ম এবং অন্যান্য .তিহ্যের সাথে প্রতিযোগিতা হিসেবে স্বীকৃতি দিয়েছেন। জেফরি টিমের মতে, উদাহরণস্বরূপ, তত্ত্বার্থপানিবন্ধের ১০ নং শ্লোকে বল্লভচার্য বলেছেন যে, "বৈষ্ণব, স্মার্ত, মত তাদের নিজ নিজ প্রসঙ্গ থেকে বিবেচনা করা হলে পারস্পরিক পরস্পরবিরোধী সিদ্ধান্তগুলি পরস্পরবিরোধী নয়।" সমাজবিজ্ঞানের অধ্যাপক মারে মিলনার জুনিয়রের মতে, স্মার্ত ঐতিহ্য বলতে বোঝায় "হিন্দুরা যারা চিন্তাধারা এবং আচরণ উভয় ক্ষেত্রে ব্রাহ্মণ্যবাদী গোঁড়ামির দিকে ঝুঁকে পড়ে"। স্মার্তরা সাধারণত "অপেক্ষাকৃত একীভূত হিন্দুধর্ম" -এর জন্য প্রতিশ্রুতিবদ্ধ এবং তারা সাম্প্রদায়িক বিচ্ছিন্নতাবাদের চরম রূপ প্রত্যাখ্যান করে, যা গির্জা ও খ্রিস্টান সম্প্রদায় সম্পর্কে ইউরোপীয় বক্তব্যের স্মরণ করিয়ে দেয়। মিলনার বলছেন, ঐতিহ্যটির শিকড় আছে যা খ্রিস্টপূর্ব তৃতীয় শতাব্দী এবং খ্রিস্টীয় তৃতীয় শতাব্দীর মাঝামাঝি সময়ে উদ্ভূত হয়েছিল, সম্ভবত জৈন এবং বৌদ্ধধর্মের বৃদ্ধির প্রতিক্রিয়ায়। এটি চারটি দার্শনিক স্তরের একটি হিন্দু সংশ্লেষণকে প্রতিফলিত করে: মীমাংসা, অদ্বৈত, যোগ ও ঈশ্বরবাদ।
বৈদিক ঐতিহ্যের উপর ভিত্তি করে হিন্দুধর্মকে অসাম্প্রদায়িক রূপে একীভূত করার জন্য স্মার্ত ঐতিহ্য প্রাথমিকভাবে একটি সংশ্লেষণ আন্দোলন হিসেবে আবির্ভূত হয়েছিল। এটি বর্ণশ্রম-ধর্ম গ্রহণ করে, ব্রুস সুলিভান বলে, যা সামাজিক এবং ধর্মীয় কর্তব্যের রূপ হিসাবে বর্ণ (বর্ণ/শ্রেণী) এবং আশ্রম (মানুষের জীবনের চারটি স্তর) এর গ্রহণযোগ্যতাকে প্রতিফলিত করে। প্রথম সহস্রাব্দের দ্বিতীয়ার্ধে, আদি শঙ্কর সংস্কার করেন এবং অদ্বৈত বেদান্ত দর্শনের আকারে আন্দোলনে ধারণা নিয়ে আসেন। উপিন্দর সিং -এর মতে, স্মার্ত ঐতিহ্যের ধর্মীয় অনুশীলন ব্রাহ্মণ্যবাদের রূপান্তর হিসেবে আবির্ভূত হয় এবং হিন্দু ধর্ম হিসেবে বর্ণনা করা যায়। স্মার্ত ঐতিহ্য হিসাবে সমস্ত দেবতাদেরকে সর্বব্যাপী আধ্যাত্মিক নৈর্ব্যক্তিক ব্রহ্মকে উপলব্ধি করার সমান এবং বিভিন্ন উপায়ে জোর দেয়।
স্মার্ত ব্রাহ্মণ
স্মার্ত বিশেষণটি এমন ব্রাহ্মণকে শ্রেণীভুক্ত করার জন্যও ব্যবহার করা হয় যিনি গ্রন্থের স্মৃতিশক্তি মেনে চলে।
স্মার্ত বিশ্বকর্মা
বিশ্বকর্মা হল দক্ষিণ ভারতে পাওয়া কারিগর, যেমন কর্ণাটক রাজ্যে। তারা তাদের ঐতিহ্যগত দক্ষতা এবং দক্ষতার জন্য কামার, ছুতার, তামাশিল্পী, ভাস্কর এবং স্বর্ণকার হিসেবে পরিচিত। স্মার্ত বিশ্বকর্ম হল নিরামিষ কারিগর যারা স্মার্ত ঐতিহ্য অনুসরণ করে। তারা বৈষ্ণব বিশ্বকর্মার সাথে বৈপরীত্য করে যারা হিন্দু ধর্মের বৈষ্ণবধর্ম ঐতিহ্য অনুসরণ করে এবং যাদের মধ্যে কেউ কেউ নিরামিষ খাবার গ্রহণ করতে পারে। বিধবাদের পুন -বিবাহ ঐতিহ্য যা স্মার্ত বিশ্বকর্মের মধ্যে পাওয়া যায়, কিন্তু বৈষ্ণব বিশ্বকর্মার মধ্যে এটি অদ্ভুত ছিল।
ব্রুওয়ারের মতে, স্মার্ত বিশ্বকর্মের উদাহরণগুলির মধ্যে রয়েছে নীলিগুণ্ডপান্ত (ঐতিহ্যগতভাবে কামার ও ছুতার), কোন্নুরপান্ত (পাঁচটি কারিগর ব্যবসা) এবং মদীপত্তর (স্বর্ণকার)। স্মার্ত বিশ্বকর্মা ব্রাহ্মণ বলে বিবেচিত হয় না।
সগুণ ও নির্গুণ ব্রহ্ম
ব্রহ্ম, চূড়ান্ত বাস্তবতা, যা বৈশিষ্ট্য সহ এবং ছাড়া উভয়ই। এই প্রেক্ষাপটে, পরম ব্রহ্ম নিরাকার এবং সর্বজ্ঞ ঈশ্বর- দেবতা বা পরমাত্মান এবং ওম, যেখানে সগুণ ব্রহ্ম রূপে ঈশ্বরের প্রকাশ বা অবতার।
স্মার্তবাদ অনুসারে, সর্বোচ্চ বাস্তবতা, ব্রহ্ম, ব্যক্তিগত দেবতার বিভিন্ন রূপকে অতিক্রম করে। স্মার্তরা গোঁড়া হিন্দু দর্শন অনুসরণ করে, যার মানে তারা বেদ, এবং আত্মা ও ব্রহ্মের অনতাত্ত্বিক ধারণা গ্রহণ করে।
স্মার্ত ঐতিহ্য ব্রহ্মের দুটি ধারণা গ্রহণ করে, যা হল সগুণ ব্রহ্ম - গুণাবলী সম্বলিত ব্রহ্ম, এবং নির্গুণ ব্রহ্ম - বৈশিষ্ট্যবিহীন ব্রহ্ম। নির্গুণ ব্রহ্ম অপরিবর্তনীয় বাস্তবতা, তবে, সগুণ ব্রহ্ম এই নির্গুণ ব্রহ্মকে উপলব্ধি করার মাধ্যম হিসেবে চিহ্নিত করা হয়েছে। এই ঐতিহ্যে সগুণ ব্রহ্মের ধারণাটি একটি দরকারী প্রতীক হিসাবে বিবেচিত হয় এবং যারা এখনও তাদের আধ্যাত্মিক যাত্রায় রয়েছেন তাদের জন্য সগুণ ধারণাটি পুরোপুরি আলোকিতদের দ্বারা পরিত্যাগ করা হয় যখন তিনি বুঝতে পারেননির্গুণ ব্রহ্মের সাথে তাদের নিজের আত্মার পরিচয়। একজন স্মার্ত যেকোনো সগুণ দেবতা (ইষ্ট-দেবতা) যেমন বিষ্ণু, শিব, শক্তি, সূর্য, গণেশ বা অন্য যেকোনো একটিকে বেছে নিতে পারেন এবং স্মার্ত ঐতিহ্যে এটিকে নির্গুণ ব্রহ্ম এবং তার নিজের আত্মার সমতুল্যতা অর্জনে অন্তর্বর্তী পদক্ষেপ হিসেবে দেখা হয়।
পঞ্চায়েত পূজা
স্মার্তরা এক ধরনের পূজার বিকাশ ঘটায় যা পঞ্চায়েত পূজা নামে পরিচিত। এই পূজায়, পাঁচটি হিন্দু দেবতার (সূর্য, শিব, বিষ্ণু, গণেশ এবং দেবী বা শক্তি) এক বা একাধিক পূজার বস্তু। প্রধান দেবতাদের পাঁচটি প্রতীক একটি গোল খোলা ধাতব থালায় রাখা হয় যার নাম পঞ্চায়েতানা, উপাসক কেন্দ্রে থাকা দেবতার প্রতীক। মধ্যযুগীয় মন্দিরেও অনুরূপ ব্যবস্থা দেখা যায়, যেখানে প্রধান দেবতার আবাসস্থল কেন্দ্রীয় মন্দিরটি চারটি ছোট মন্দির দ্বারা বেষ্টিত যা অন্যান্য দেবতাদের মূর্তি ধারণ করে। দক্ষিণ ভারতের কিছু স্মার্তরা ষষ্ঠ দেবতা কার্তিককে যোগ করেছেন। বাশমের মতে, "অনেক উচ্চ-শ্রেণীর হিন্দুরা এখনও শৈব ও বৈষ্ণব উপাসনার পথে স্মার্তদের পথ পছন্দ করেন"।
শঙ্কর ও অদ্বৈত বেদান্ত
ঐতিহ্যগতভাবে, শ্রী আদি শঙ্করাচার্য (৮ম শতাব্দী) স্মার্ত ঐতিহ্যের সর্বশ্রেষ্ঠ শিক্ষক এবং সংস্কারক হিসাবে বিবেচিত।
"কার্যত, আদি শঙ্কর আচার্য অদ্বৈত ও স্মার্ত গোঁড়ামির মধ্যে সম্পর্ক গড়ে তোলেন, যা তাঁর সময় পর্যন্ত কর্ম্মের পথকে সংজ্ঞায়িত করে বর্ণশ্রমধর্ম তত্ত্বকে রক্ষা করতে অব্যাহত ছিল না পঞ্চায়তনপূজা ("পাঁচ মন্দির পূজা") বৈচিত্র্যপূর্ণ ও দ্বন্দ্বপূর্ণ ভক্তির চর্চার সমাধান হিসাবে। এইভাবে কেউ পাঁচটি দেবতার (বিষ্ণু, শিব, দুর্গা, সূর্য, গণেশ) যেকোনো একজনকে ইষ্ট-দেবতা ("পছন্দের দেবতা") হিসাবে পূজা করতে পারে।"
ধর্মগ্রন্থ
স্মার্তরা হিন্দু ধর্মগ্রন্থ অনুসরণ করে। হিন্দুধর্মের মধ্যে সব ঐতিহ্যের মতো, তারা মহাকাব্যিক ভিত্তি হিসাবে স্বীকার করে যে শ্রুতি (বৈদিক সাহিত্য) জ্ঞানের নির্ভরযোগ্য উৎস।  শ্রুটিতে চারটি বেদ অন্তর্ভুক্ত রয়েছে যার চারটি স্তর অনুবিদ্ধ গ্রন্থ - সংহিতা, ব্রাহ্মণ, আরণ্যক ও প্রাথমিক উপনিষদ। এর মধ্যে উপনিষদই সবচেয়ে বেশি উল্লেখিত গ্রন্থ।
আত্মা ও ব্রহ্মের পরিচয়, এবং তাদের অপরিবর্তনীয়, চিরন্তন প্রকৃতি, এই .তিহ্যের মূল সত্য। এখানে বৈদিক গ্রন্থে জোর দেওয়া হয়েছে বেদের উপনিষদিক অংশে জ্ঞান-কাণ্ড (জ্ঞান, দার্শনিক অনুমান), এর কর্ম-কাণ্ড (আচার নিষেধ) নয়। উপনিষদের পাশাপাশি, ভগবদ্গীতা ও ব্রহ্মসূত্রগুলি অদ্বৈত বেদান্ত ঐতিহ্যের কেন্দ্রীয় গ্রন্থ, যা আত্মা ও ব্রহ্মের পরিচয় এবং তাদের পরিবর্তনশীল স্বভাব সম্পর্কে সত্য প্রদান করে।
ব্রহ্মসূত্রকে ন্যায়স্থান (যুক্তির জন্য প্রামাণিক ভিত্তি) হিসেবে বিবেচনা করা হয়। ভগবদ্গীতা স্মৃতিপ্রস্থান হিসেবে বিবেচিত। লেখাটি অন্যান্য স্মৃতি, যেমন বেদাঙ্গ, ইতিহাস, ধর্মশাস্ত্র, পুরাণ এবং অন্যান্যদের উপর নির্ভর করে। এই স্মৃতি সাহিত্যের মধ্যে কিছু খ্রিস্টপূর্ব ২০০ থেকে খ্রিষ্টাব্দের ৩০০ অবধি, শ্রামানিক ও বৌদ্ধ প্রভাব এবং ব্রহ্মবাদী ভক্তিতে উদীয়মান ভক্তি ঐতিহ্যকে অন্তর্ভুক্ত করেছে।
প্রতিষ্ঠান
স্মার্ত ঐতিহ্যের মধ্যে রয়েছে মন্দির এবং মঠ। উত্তর ভারতের তুলনায় পশ্চিম ও দক্ষিণ ভারতে বেশি স্মার্ত মন্দির পাওয়া যায়।
আদি শঙ্কর স্মার্ত ঐতিহ্যের অন্যতম প্রধান পণ্ডিত, এবং তিনি হিন্দুধর্মের কিছু বিখ্যাত মঠ প্রতিষ্ঠা করেছিলেন। এরা চারটি মাঘের অধীনে দনান্মী সাম্প্রদায়কে আয়োজিত করেছে, যার সদর দফতর পশ্চিমের দ্বারকা, পূর্বে জগন্নাথ পুরী, দক্ষিণে শ্রীঙ্গেরী এবং উত্তরে বদ্রীনাথ। প্রতিটি গণিতের নেতৃত্বে ছিলেন তাঁর একজন শিষ্য, যার নাম শঙ্করাচার্য, যিনি প্রত্যেকেই স্বাধীনভাবে অদ্বৈত বেদান্ত সমপ্রদায় চালিয়ে যান। দশটি শঙ্কর-যুক্ত অদ্বৈত সন্ন্যাস অর্ডারগুলি নিম্নরূপে বিতরণ করা হয়েছে: শ্রীঙ্গেরিতে ভারতী, পুরী এবং সরস্বতী, পুরীতে অরণ্য এবং বান, দ্বারকায় তীর্থ ও আশ্রম এবং বদ্রীনাথের গিরি, পর্বত ও সাগর।
প্রভাব
বৈথিসপাড়া স্মার্ত ব্রাহ্মণদের "প্যান-ইন্ডিয়ান সংস্কৃত-ব্রহ্ম ঐতিহ্য" এবং প্যান-ইন্ডিয়ান জাতীয়তাবাদের উপর তাদের প্রভাবের প্রতি আনুগত্যের কথা উল্লেখ করেছেন:
"উদীয়মান প্যান-ইন্ডিয়ান জাতীয়তাবাদ স্পষ্টতই বেশ কয়েকটি সাংস্কৃতিক আন্দোলনের উপর প্রতিষ্ঠিত হয়েছিল, যা বেশিরভাগ ক্ষেত্রে, ভারতের একটি 'আর্যকেন্দ্রিক', নব-ব্রহ্মবাদী দৃষ্টিভঙ্গির পুনর্নির্মাণ করেছিল, যা এই হেজমনিক প্রকল্পের জন্য 'আদর্শ' প্রদান করেছিল। তামিল অঞ্চলে, এই ধরনের একটি দৃষ্টিভঙ্গি এবং মতাদর্শ তামিল ব্রাহ্মণ এবং বিশেষ করে স্মার্ত ব্রাহ্মণদের সাথে ঘনিষ্ঠভাবে জড়িত ছিল, যাদেরকে প্যান-ইন্ডিয়ান সংস্কৃত-ব্রহ্ম ঐতিহ্যের সবচেয়ে শক্তিশালী অনুগামী হিসেবে বিবেচনা করা হত।"
মুন-সেল-স্কোর-গ্সুম
মুন-সেল-স্কোর-গ্সুম তিব্বতী বৌদ্ধধর্মের র্ন্যিং-মা ধর্মসম্প্রদায়ের বিখ্যাত বৌদ্ধগুরু ক্লোং-ছে-রাব-'ব্যাম্স-পা-দ্রি-মেদ-'ওদ-জের দ্বারা রচিত গুহ্যগর্ভতন্ত্রের ওপর তিনটি টীকাভাষ্যের সমষ্টি।
তিনটি টীকার তালিকা
গুহ্যগর্ভতন্ত্রের ওপর ক্লোং-ছে-রাব-'ব্যাম্স-পা-দ্রি-মেদ-'ওদ-জের দ্বারা রচিত তিনটি টীকাভাষ্যের তালিকা নিম্নরূপ:
ফাতেমা তুজ জোহরা
সঙ্গীত জীবন
২০০৮ সালে জোহরা তার আধুনিক গানের একক অ্যালবাম রূপের বাজার প্রকাশ করেন। এছাড়া তিনি তার মেয়ে নাজিয়া বিশকাত তমার সাথে যৌথভাবে মিশ্র অ্যালবাম প্রথম প্রদীপ জ্বালো প্রকাশ করেন।
সরাসরি পরিবেশনা
২০১৫ সালের ১ সেপ্টেম্বর কাজী নজরুল ইসলামের মৃত্যুবার্ষিকী উপলক্ষ্যে চ্যানেল আইয়ে জোহরা ও তার মেয়ে তমা একসাথে একটি সরাসরি প্রচারিত অনুষ্ঠানে অংশগ্রহণ করেন এবং নজরুলগীতি পরিবেশন করেন। পরের দিন সকালে মোহনা টিভির সরাসরি প্রচারিত সঙ্গীতানুষ্ঠানে, দুপুরে একুশে টেলিভিশনের "একুশে দুপুর" অনুষ্ঠানে, বিকালে এনটিভিতে সরাসরি প্রচারিত অনুষ্ঠানে অংশগ্রহণ করেন। পাশাপাশি সন্ধ্যায় বাংলাদেশ শিল্পকলা একাডেমিতে নজরুলসঙ্গীত পরিবেশন করেন।
২০১৬ সালের ২৭ মে নজরুলের ১১৭তম জন্মবার্ষিকী উপলক্ষ্যে জোহরা কুমিল্লা টাউন হলে আয়োজিত নজরুল উৎসবের শেষ দিনে ১৫টি নজরুলগীতি পরিবেশন করেন। তার পরিবেশিত উল্লেখযোগ্য গানগুলো হল "পাষাণে ভাঙ্গালে ঘুম", "বসন্ত মুখরি রাগ", "সবার কথা কইলে এবার নিজের কথা কও", "মোর প্রথম মনের মুকুল", "দূর দ্বীপবাসিনী", এবং "মোর প্রিয়া হবে এসো রানী"। ২০১৭ সালের ২৪ মে তিনি এবং আরেক নজরুলগীতি শিল্পী নাশিদ কামাল বাংলাভিশনে প্রচারিত সরাসরি কনসার্ট "মিউজিক ক্লাব" অনুষ্ঠানে গান পরিবেশন করেন। নজরুলের জন্মবার্ষিকী উপলক্ষ্যে আয়োজিত এই বিশেষ অনুষ্ঠানটি সঞ্চালনা করেন তানিয়া হোসেন। পরের দিন সকালে একুশে টেলিভিশনের একটি অনুষ্ঠানে সঙ্গীত পরিবেশন করেন। অনুষ্ঠানটি শেষ তিনি ময়মনসিংহের ত্রিশালে সরকারিভাবে আয়োজিত একটি অনুষ্ঠানে সঙ্গীত পরিবেশন করেন। পরের দিন ২৬ মে সকালে এনটিভিতে একটি সরাসরি প্রচারিত অনুষ্ঠানে এবং বৈশাখী টিভিতে পারিহার উপস্থাপনায় সেলিব্রেটি টকশো আলাপ-এ অতিথি হিসেবে অংশগ্রহণ করেন এবং সঙ্গীত পরিবেশন করেন।
অভিনয় জীবন
জোহরা ১৯৮৪ সালে খ. ম. হারুন পরিচালিত লাগুক দোলা নাটকের মাধ্যমে টেলিভিশন নাটকে অভিনয় শুরু করেন। এই নাটকে তিনি একটি নির্বাক মেয়ের চরিত্রে অভিনয় করেছিলেন। তার বিপরীতে ছিলেন খালেদ খান। পরবর্তীতে তিনি কাজী নজরুল ইসলাম রচিত গল্প অবলম্বনে নির্মিত শিউলি মালা নাটকে এবং রবীন্দ্রনাথ ঠাকুর রচিত গল্প অবলম্বনে নির্মিত শেষের রাত্রি (২০১২) এবং ঘাটের কথা (২০১৭) নাটকে অভিনয় করেন। রবীন্দ্রজয়ন্তী উপলক্ষে নির্মিত ঘাটের কথা নাটকটি পরিচালনা করেছেন কাওনাইন সৌরভ। নাটকটি বাংলাভিশনে প্রচারিত হয়।
সাহিত্য জীবন
জোহরা তার কলেজ জীবন থেকে লেখালেখি শুরু করেন। ১৯৯২ সালে তিনি তার প্রথম কবিতার বই যেখানে ভালোর বাস প্রকাশ করেন। তিনি নিয়মিত "শব্দঘর" পত্রিকায় কলাম লিখতেন। পরে তার সেই কলামের সংকলনসহ কয়েকটি গল্প সংবলিত কিছু নিয়ে কিছু কথা প্রকাশিত হয়। তিনি ছড়ার উপর দুটি বই - তাল বাহারি ছড়া ও ছড়ায় গড়ে বোল প্রকাশ করেন এবং বাংলাদেশের স্বাধীনতা যুদ্ধভিত্তিক একটি উপন্যাস রচনা করেন। ২০১৭ সালের অমর একুশে গ্রন্থমেলায় নজরুলগীতির উপর তার রচিত গীত ও সুরের ভিন্ন ঊর্মিমালায়: নজরুল সঙ্গীত বই অনিন্দ্য প্রকাশ থেকে প্রকাশিত হয়।
ব্যক্তিগত জীবন
জোহরার মেয়ে নাজিয়া বিশকাত তমা একজন সঙ্গীতশিল্পী। জোহরা রম্য ও ব্যঙ্গাত্মক গল্প পছন্দ করেন। তার প্রিয় লেখক সৈয়দ মুজতবা আলী এবং সঞ্জীব চট্টোপাধ্যায়।
গুহ্যগর্ভতন্ত্র
ইতিহাস
মহাসিদ্ধ কুকুরাজার নিকট হতে গুহ্যগর্ভতন্ত্র সম্বন্ধে শিক্ষালাভ করেন প্রহেবজ্র। পরবর্তীকালে বিমলমিত্রের নির্দেশে র্মা-রিন-ছেন-ম্ছোগ এবং জ্ঞানকুমার সংস্কৃত থেকে এই তন্ত্র তিব্বতী ভাষায় অনুবাদ করেন।
টীকাভাষ্য
বহু ভারতীয় ও তিব্বতী বৌদ্ধ পণ্ডিত এই তন্ত্র সম্বন্ধে টীকা ভাষ্য রচনা করেন। ভারতীয় পণ্ডিত বিলাসবজ্র গুহ্যগর্ভমহাতমতন্ত্ররাজিকা নামক যে টীকা রচনা করেন তা তিব্বতী ভাষায় দ্পাল-গ্সাং-বা-স্ন্যিং-পো'ই-'গ্রেল-পা-রিন-পো-ছে'ই-স্পার-খাব-স্লোব-দ্পোন-স্গেগ-পা'ই-র্দো-র্জেস-ম্দ্জাদ-পা নামে অনূদিত হয়। বিখ্যাত পণ্ডিত বিমলমিত্র এই তন্ত্রের ওপর দুইটি টীকাভাষ্য রচনা করেন যা তিব্বতীতে র্দো-র্জে-সেম্স-দ্পা'ই-স্গ্যু-'ফ্রুল-দ্রা-বা'ই-র্গ্যুদ-দ্পাল-গসাং-বা'ই-স্ন্যিং-পো-শেস-ব্যা-বা'ই-স্প্যান-'গ্রেল-পা  এবং দ্পাল-গ্সাং-বা-স্ন্যিং-পো'ই-দোন-ব্স্দুস-'গ্রেল  নামে অনূদিত হয়। রোং-জোম-ছোস-ক্যি-ব্জাং-পো নামক একাদশ শতাব্দীর তিব্বতী পণ্ডিত র্গ্যুদ-র্গ্যাল-গ্সাং-বা-স্ন্যিং-পো-দ্কোন-চোগ-'ব্রেল  নামক টীকাভাষ্য রচনা করেন। চতুর্দশ শতাব্দীর বিখ্যাত র্ন্যিং-মা শিক্ষক ক্লোং-ছে-রাব-'ব্যাম্স-পা-দ্রি-মেদ-'ওদ-জের এই তন্ত্রের ওপর তিনটি টীকাভাষ্য রচনা করেন, যা তিব্বতী বৌদ্ধধর্মে মুন-সেল-স্কোর-গ্সুম নামে পরিচিত।
মধুপুর রাণী ভবানী মডেল উচ্চ বিদ্যালয়
মধুপুর রাণী ভবানী মডেল-সরকারি উচ্চ বিদ্যালয় বা মধুপুর রাণী ভবানী উচ্চ বিদ্যালয় টাঙ্গাইল জেলার মধুপুর উপজেলায় অবস্থিত একটি উচ্চ বিদ্যালয়।
ইতিহাস
বিদ্যালয়টি ১৯৩৯ সালে প্রতিষ্ঠিত হয়। ২০১৭ সালে বিদ্যালয়টিকে জাতীয়করণ করা হয়।
অবস্থান
বিদ্যালয়টি মধুপুর বাস স্ট্যান্ড থেকে এক কিলোমিটার, টাঙ্গাইল, ময়মনসিংহ ও জামালপুর জেলা সদর থেকে ৪৫ কিলোমিটার এবং ঢাকা শহর থেকে ১৩৫ কিলোমিটার দূরে অবস্থিত। বিদ্যালয়টি টাঙ্গাইল-ময়মনসিংহ মহাসড়কের পাশে অবস্থিত।
ফলাফল
মধুপুর রানী ভবানী মডেল উচ্চ বিদ্যালয়ের ২০০৭-২০১০ সালের মাধ্যমিক স্কুল সার্টিফিকেট স্তরের পরীক্ষার জন্য ফলাফলগুলি নিম্নরূপ:
বৃষ্টির মুখ
বৃষ্টির মুখ বা মাউথস অফ রেইন: অ্যান অ্যান্থলজি অফ ব্ল্যাক লেসবিয়ান থট হল ব্রায়োনা সিমোন জোন্স দ্বারা সম্পাদিত একটি তথ্যভিত্তিক সাহিত্য সংকলন। এটি এই সম্পাদনার প্রথম আত্মপ্রকাশ। এতে অড্রে লর্ড, চেরিল ক্লার্ক এবং বেটিনা লাভের মতো কৃষ্ণাঙ্গ লেসবিয়ান নারীবাদীদের প্রবন্ধ, কবিতা এবং অন্যান্য লেখা রয়েছে। বইটি ২০২১ সালের ১লা ফেব্রুয়ারি, দ্য নিউ প্রেস থেকে প্রকাশিত হয়েছিল। বইটি জুডি গ্রান পুরস্কার এবং সংকলনের জন্য ল্যাম্বডা সাহিত্য পুরস্কার পেয়েছে।
সারমর্ম
বৃষ্টির মুখ হল লেখার একটি সংকলন। এর রচনাগুলির কালক্রম ১৯০৯ - ২০১৯ পর্যন্ত। এখানে আছে কৃষ্ণাঙ্গ লেসবিয়ান মহিলাদের রচনা এবং তাঁদের সঙ্গে যাঁদের ঘনিষ্ঠ সম্পর্ক রয়েছে এমন অন্যান্য মানুষের রচনা। বেভারলি গাই-শেফটালের ওয়ার্ডস অফ ফায়ারের সঙ্গী হিসাবে এটিকে তৈরি করা হয়েছিল এবং এতে অ্যালিস ওয়াকার, চেরিল ক্লার্ক, অড্রে লর্ড, পাওলি মারে, বারবারা স্মিথ এবং বেটিনা লাভের লেখা রয়েছে।
এর বিষয়বস্তুর মধ্যে আছে প্রবন্ধ, কবিতা, ছোট কথাসাহিত্য, এবং ব্যক্তিগত স্মৃতি বিভাগ। সংকলনটি পাঁচটি বিভাগে বিভক্ত, প্রতিটিতে আলাদা বিভাগে বিস্তৃত মনোযোগ দেওয়া হয়েছে: প্রেমময়তার ব্যবহার; নিপীড়ন এবং পরিচয়ের রাজনীতির আন্তঃসম্পর্ক; বেরিয়ে আসা এবং প্রবেশ করা; পবিত্র; এবং মৌলবাদী ভবিতব্যতা। যে বিষয়গুলি এর মধ্যে স্থান পেয়েছে তার মধ্যে রয়েছে যৌনতা, আফ্রোফিউচারিজম এবং সাদা সমালোচক।
এর সম্পাদক, ব্রায়োনা সিমোন জোন্স হলেন আফ্রিকান আমেরিকান এবং জ্যামাইকান বংশোদ্ভূত একজন কৃষ্ণাঙ্গ লেসবিয়ান নারীবাদী। তিনি ২০২১ সালে মিশিগান স্টেট ইউনিভার্সিটি থেকে ইংরেজিতে নিজের ডক্টরেট ডিগ্রি লাভ করেন জোন্স বলেছেন তাঁর লক্ষ্য ছিল "স্বাধীনতার গতিপথ চিহ্নিত করা, স্ব থেকে সম্প্রদায়ে উত্তরণ, কৃষ্ণাঙ্গ লেসবিয়ান চিন্তাধারার মাধ্যমে।"
সমাদর
বৃষ্টির মুখ ইতিবাচক সমালোচনামূলক সমাদর পেয়েছিল। লাইব্রেরি জার্নাল এই সংকলনকে একটি তারকাচিহ্নিত পর্যালোচনা দিয়েছিল, যেখানে আহলিয়া ব্রাটজলার লিখেছেন "যেকোনো সামাজিক বিজ্ঞানের শেলফের একটি অপরিহার্য উপাদান, এটি রূপান্তরকারী, পড়া অত্যাবশ্যক।" ল্যাম্বডা সাহিত্যের চার্লস গ্রিন এই সংগ্রহটিকে "সাময়িক লেখাগুলির একটি সংকলন হিসাবে প্রশংসা করেছেন যা অবশ্যই সম্প্রদায়ের মধ্যে এবং তার বাইরেও কথোপকথন, সংযোগ এবং ধারণার জন্ম দেবে।" পাবলিশার্স উইকলি এটিকে "অনুপ্রেরণাদায়ক এবং অসাধারণ" বলে উল্লেখ করেছে।
ব্রিটিশ ভারত মহাসাগরীয় এলাকা
ব্রিটিশ ভারত মহাসাগরীয় এলাকা হচ্ছে ব্রিটেন দ্বারা অধিকৃত ভারত মহাসাগর এক দূরবর্তী দ্বীপপুঞ্জ। এই দ্বীপপুঞ্জটি আফ্রিকা মহাদেশের অন্তর্গত। ১০০০টির বেশি দ্বীপ নিয়ে দ্বীপপুঞ্জটি গঠিত। দ্বীপগুলি খুবই ক্ষুদ্র। দ্বীপগুলির মধ্যে দিয়েগো গার্সিয়া সবচেয়ে বড় এবং এর আয়তন ৪৪ বর্গকিলোমিটার। দ্বীপপুঞ্জটির মোট আয়তন ৬০ বর্গকিলোমিটার। ২০০৬ সালের আদমশুমারিতে এলাকাটিতে মোট জনসংখ্যা ৪০০০। এর মধ্যে ২,২০০ জন মার্কিন সেনাবাহিনীর সদস্য। এখানে ব্রিটিশ ও মার্কিন বিমানবাহিনীর ঘাঁটি রয়েছে। এখানকার বিমান ঘাঁটি উপসাগরীয় যুদ্ধ ও আফগান যুদ্ধে ব্যবহৃত হয়েছিল।
জনসংখ্যা
১৩,৩২১
সর্দার আজমুন
সর্দার আজমুন (জন্ম: ১ জানুয়ারী ১৯৯৫) একজন ইরানি পেশাদার ফুটবলার যিনি রাশিয়ান পারফরম্যান্স দল ফুটবল ক্লাব রুবিন কাজানে এবং ইরান জাতীয় ফুটবল দলের জন্য একজন আক্রমণভাগের খেলোয়াড় হিসেবে খেলেন।
২০১৪ সালে ইরান জাতীয় ফুটবল দলের জন্য তার আত্মপ্রকাশ করার পর, সর্দার আজমুন ২০১৫ সালের এএফসি এশিয়ান কাপে টিম মেলির প্রতিনিধিত্ব করেছেন। সর্দার আজমুন ইরানের সর্বকালের সেরা সর্বোচ্চ গোলদাতা।
যুব
সর্দার আজমুন ইরানের অনূর্ধ্ব ২০ দলের প্রতিনিধিত্ব করছেন যখন ছয়টি ম্যাচে সাতটি গোল করেন, যার ফলে তিনি ২০১২ সালে কমনওয়েলথ অফ ইন্ডিপেন্ডেন্ট স্টেট কাপের সর্বোচ্চ গোলদাতা হয়ে উঠে। ৮ অক্টোবর ২০১৩ তারিখে, তিনি ২০১৪ সালে জন্য এএফসি অনূর্ধ্ব ১৯ চ্যাম্পিয়নশিপের যোগ্যতা অর্জনের সময় অনূর্ধ্ব ২০ দলের জন্য খেলেছিলেন। লেবাননের বিপক্ষে একটি ম্যাচে তিনি দুই গোল করে দলকে নেতৃত্ব দেন এবং এককভাবে সহায়তা করেন এবং তার দল একটি পেনাল্টি পায়।
মার্চ, ২০১৫ সালে সর্দার আজমুন অলিম্পিকের জন্য অনূর্ধ্ব ২৩-এর দলের জন্য ডাকা হয়েছিল। তিনি ৩ টি ম্যাচে ৪ টি গোল করে চূড়ান্ত ম্যাচে খেলেন টুর্নামেন্টের সেরা গোলদাতা হিসেবে স্বীকৃতি লাভ করেন। ২০১৬ সাল অনুযায়ী, এএফসি অনূর্ধ্ব ২৩ চ্যাম্পিয়নশিপ ফিফা আন্তর্জাতিক ম্যাচ ক্যালেন্ডার সময় অনুষ্ঠিত হয়নি, সে সময় তাকে রস্তোভ দ্বারা মুক্তি দেওয়া হয়নি।
জ্যেষ্ঠ
৫ অক্টোবর ২০১৩ তারিখে, সর্দার আজমুনকে কার্লোস কুইরোজকে থাইল্যান্ড জাতীয় ফুটবল দলের বিপক্ষে ইরান জাতীয় ফুটবল দলে খেলার জন্য ডাকা হয়। তিনি কুইরোজ দ্বারা ২০১৪ ফিফা বিশ্বকাপের জন্য ইরানের ২৮ সদস্যের প্রাথমিক দলে নির্বাচিত হয়েছিলেন কিন্তু ফাইনাল দল থেকে পাঁচটি বাদ দেওয়া খেলোয়াড়ের মধ্যে তিনি ছিলেন।
২৬ শে মে ২০১৪ তারিখে মন্টেনিগ্রোর বিপক্ষে একটি প্রীতি ম্যাচে আজ্জামউদ্দিনকে তার সিনিয়র অভিষেক করানো হয়েছিল, রেজা ঘুচানেজহাদের বদলে ৬০ তম মিনিটে একজন বদলি খেলোয়াড় হিসেবে। তবে, ২০১৪ সালের ১ জুন তারিখে ঘোষিত ২০১৪ ফিফা বিশ্বকাপের জন্য সর্দার আজমুনকে ইরানের দলে অন্তর্ভুক্ত করা হয়নি। ১৮ নভেম্বর ২০১৪ সালে তিনি দক্ষিণ কোরিয়া জাতীয় ফুটবল দলের বিপক্ষে ১–০ গোলে জয়ী হয়, উক্ত খেলায় সর্দার আজমুন তার প্রথম গোল করেন।
সর্দার আজমুনকে ২০১৪ সালের ৩০ ডিসেম্বর কার্লোস কুইরোজ দ্বারা ইরানের ২০১৫ এএফসি এশিয়ান কাপ দলে অন্তর্ভুক্ত করা হয়। পরের ম্যাচে তারা প্রতিদ্বন্দ্বী ইরাককে ১–০ গোলে পরাজিত করে। এরপর তিনি কাতার জাতীয় ফুটবল দলের বিরুদ্ধে ব্যক্তিগত দক্ষতা নিয়ে এশিয়ান কাপের দ্বিতীয় খেলায় জয়ী হন। তিনি একটি হেডারের (মাথা দিয়ে গোল) মাধ্যমে কোয়ার্টার ফাইনালে ইরাকের বিরুদ্ধে গোল করেন।
ধার জেলা
ধার জেলা হল ভারতের মধ্যপ্রদেশ রাজ্যের একটি জেলা। ধার শহরটির জেলা সদর। জেলাটি ইন্দোরের বিভাগের অন্তর্গত।
ভূগোল
আয়তন ৮,১৫৩ বর্গ কিলোমিটার।
বিভাগ
ধর জেলাটি 5টি মহকুমায় বিভক্ত: ধর, সর্দারপুর , বদনাওয়ার , মানাওয়ার এবং কুক্ষি । এই মহকুমাগুলিকে আরও 7টি তহসিলে বিভক্ত করা হয়েছে: ধর, বদনাওয়ার, ধরমপুরী, সর্দারপুর, মানাওয়ার, কুক্ষি এবং গান্ধওয়ানি।
রাজনীতি
জেলার আম্বেদকরনগর এর বিধায়ক উষা ঠাকুর বর্তমানে রাজ্য সরকারের পর্যটন মন্ত্রী। কুক্ষী-র বিধায়ক সুরেন্দ্র সিং বাঘেল রাজ্য সরকারের প্রাক্তন পর্যটন মন্ত্রী।
যোগাযোগ
এখানে রেলপথ স্থাপনা চলছে। ইন্দোর জংশন থেকে দাহোদ পর্যন্ত রেলপথটি ধর অতিক্রম করে নির্মিত হচ্ছে।
সড়কপথে রাজ্যের অন্যান্য অংশের সাথে যুক্ত। কালাঘাটের কাছে নর্মদার ওপর সেতু রয়েছে যা মহারাষ্ট্রের সাথে যোগাযোগের অন্যতম মাধ্যম।
ইউরেশীয় কুট
ইউরেশীয় কুট (Fulica atra), এছাড়াও যারা কুট নামে পরিচিত, হল প্রধানত এরধরনের জলচর পাখি। এরা রেলিডি পরিবারের অন্তর্গত। অস্ট্রেলিয়ান উপজাতিরা অস্ট্রেলিয়ান কুট নামে পরিচিত।
বিতরণ
এই পাখিরা প্রধানত জলচর পাখি, তাই তারা জলভাগেই প্রজনন করে এবং এদের বসবাস জলভাগেই। এরা প্রধানত ইউরোপ, এশিয়া, অস্ট্রেলিয়া, আফ্রিকা প্রভৃতি মহাদেশে প্রজনন করে ও এখানেই বড় হয়। এই প্রজাতিটি হটাতই নিউজিল্যান্ড পর্যন্ত তাদের পরিধি বিস্তার করেছে। এটা তার পরিসীমা মধ্যের অংশে বসবাসকারী হয় কিন্তু শীতকালে জল বরফ হয়ে গেলে এরা দক্ষিণ থেকে পুর্ব এশিয়ার দিকে পরিযান করে।
বর্ণনা
ইউরেশীয় কুট লম্বা এবং এদের ওজন হয়, এরা পুরোপুরি কালো শুধুমাত্র সম্মুখের সাদা ঢাল ছাড়া। (যা থেকে একটি প্রবাদ বাক্য তৈরি হয়েছে "কুটের মতোন টাক")। জলচর পাখি হিসেবে তাদের দীর্ঘ শক্তিশালী পায়ের আঙ্গুলের উপর আংশিক বয়ন করার বস্তু আছে।
তরুণরা প্রাপ্তবয়স্কদের থেকে হাল্কা রঙের হয়। এদের মুখের সামনে কোন ঢাল থাকে না বড়োদের মতোন। যখন এদের প্রায় ৩-৪ মাস বয়স হয় তখন এদের কালো পাখনা বেরতে শুরু করে। কিন্তু ওই সাদা ঢালটি তৈরি হয় যখন ওদের বয়স হয় ১ বছর।
এটি একটি সশব্দ পাখি, কচ্কচিয়া আওয়াজ, বিস্ফোরক বা ডঙ্কা আওয়াজের মাধ্যমে এদের চেনা যায়। এমনকি রাতেও এরা এইসব শব্দ করে বলে এরা খুব আওয়াজ সৃষ্টিকারী পাখি হিসেবে পরিচিত।
শাহনাজ সালিম মালিক
শাহনাজ সালিম মালিক হচ্ছেন একজন পাকিস্তানি রাজনীতিবিদ যিনি ২০১৮ সালের আগস্ট থেকে পাকিস্তান জাতীয় সংসদ এর সদস্য হিসেবে দায়িত্ব পালন করছেন। পূর্বে তিনি মার্চ ২০০৮ থেকে ২০১৮ সালের মে মাস পর্যন্ত জাতীয় সংসদের সদস্য ছিলেন।
প্রারম্ভের জীবন ও শিক্ষা
১৩ জানুয়ারি ১৯৫৬ সালে দেরা গাজী খান জেলায় শাহনাজ সালিম মালিক জন্মগ্রহণ করেন।
তিনি ১৯৮৩ সালে মাস্টার্স অব আর্টস ডিগ্রী লাভ করেন এবং তার স্নাতকোত্তর ডিগ্রিও রয়েছে। তিনি ১৯৯৪ সালে বাহাউদ্দিন জাকারিয়া বিশ্ববিদ্যালয় থেকে ব্যাচেলর অব ল ডিগ্রী লাভ করেন এবং একজন অনুশীলনকারী আইনজীবী ছিলেন।
রাজনৈতিক কর্মজীবন
তিনি পাকিস্তানের ২০০২ সালের সাধারণ নির্বাচনে মহিলাদের জন্য সংরক্ষিত একটি আসনে পাকিস্তান মুসলিম লীগ (এন)-এর (পিএমএল-এন) প্রার্থী হিসেবে পাঞ্জাবের প্রাদেশিক পরিষদে নির্বাচিত হন।
পাকিস্তানের ২০০২ সালের সাধারণ নির্বাচনে পাঞ্জাব থেকে নারীদের জন্য সংরক্ষিত আসনে পিএমএল-এন এর প্রার্থী হিসেবে তিনি পাকিস্তানের জাতীয় সংসদ-এ নির্বাচিত হন।
তিনি পাকিস্তানের সাধারণ নির্বাচন, ২০১৩-এ পাঞ্জাবের মহিলাদের জন্য সংরক্ষিত আসনে পিএমএল-এন প্রার্থী হিসেবে পাকিস্তানের জাতীয় সংসদে পুনরায় নির্বাচিত হন।
তিনি পাকিস্তানের সাধারণ নির্বাচন, ২০১৮-এ পাঞ্জাব থেকে নারীদের জন্য সংরক্ষিত একটি আসনে পিএমএল-এন প্রার্থী হিসেবে জাতীয় সংসদে পুনরায় নির্বাচিত হন।
মাইক্রোফোন
আধুনিক কালের বেশির ভাগ মাইক্রোফোনই তড়িৎ-চুম্বকীয় আবেশ, ক্যাপাসিট্যান্স বা ধারকত্বের পরিবর্তন, পিজোইলেক্ট্রিক ইফেক্ট অথবা বাতাসের চাপের পার্থক্য ব্যবহার করে বৈদ্যুতিক সিগনাল তৈরী করে।
মাইক্রোফোনের কার্যপদ্ধতি
মাইক্রোফোনের ধাতুর তৈরি একটি পাতলা পাত বা ডায়াফ্রাম থাকে। ডায়াফ্রামের সাথে একটা চলকুণ্ডলী লাগানো থাকে যেটি একটা চৌম্বকীয় ক্ষেত্রের ভেতর নড়াচড়া করতে পারে। যখন কেউ এই মাইক্রোফোনের সামনে কথা বলে তখন ডায়াফ্রামটি শব্দ তরঙ্গের কম্পনের সাথে কাঁপতে থাকে। ডায়াফ্রাম সাথে লাগানো চলকুণ্ডলীটিও চৌম্বক ক্ষেত্রের সামনে-পিছনে নড়তে থাকে। চৌম্বক ক্ষেত্রে একটি চলকুণ্ডলী নাড়াচাড়া করলে সেখানে একটি বিদ্যুৎ শক্তির আবেশ হয়, কাজেই মাইক্রোফোনটি শব্দ শক্তিটিকে বিদ্যুৎ শক্তিতে রূপান্তর করে একটি বৈদ্যুতিক সিগন্যাল পাঠায়।
শব্দের এই বৈদ্যুতিক সংকেত শব্দের নিখুঁত উপস্থাপন হলেও এর মান খুবই কম থাকে, তাই তাকে ব্যবহার করার জন্য অ্যামপ্লিফায়ারে বাড়িয়ে নিতে হয়।
স্যাম কি ভবন
থাম্ব|294x294পিক্সেল| গাঢ় সবুজ পেইন্টটি বিল্ডিংয়ের পুরো প্রস্থকে বোঝায় কানাডার ব্রিটিশ কলম্বিয়ার ভ্যানকুভারের ৮-ওয়েস্ট পেন্ডার স্ট্রিটে অবস্থিত স্যাম কে ভবনটি গিনেস বুক অফ রেকর্ডস অনুসারে "বিশ্বের সবচেয়ে সংকীর্ণ বাণিজ্যিক ভবন"। বাম|থাম্ব|300x300পিক্সেল| স্যাম কি বিল্ডিং এ কারারল এবং পেন্ডার স্ট্রিটস ভ্যানকুভারে থাম্ব|250x250পিক্সেল| ১৯১৭ সাল এর মানচিত্রটি বাজেয়াপ্ত হওয়ার আগে এবং পরে প্লটের মাত্রা দেখায়। অবশিষ্ট সম্পত্তিটিকে "বিএল অফ /" চিহ্নিত করা হয়েছে। স্যাম কে সংস্থার মালিক ও ভ্যাঙ্কুভার চীনা টাউনের অন্যতম ধনী ব্যবসায়ী মি চ্যাং টয় ১৯০৩ সালে স্ট্যান্ডার্ড-আকারের একটি লট কিনেছিলেন। তবে ১৯১২ সালে ভ্যাঙ্কুভার পেন্ডার স্ট্রিটকে প্রশস্ত করা হয় এবং সম্পত্তিটির উপরের স্থলভাগের ২৪ ফুট (—.৩ মিটার) বাজেয়াপ্ত করা হয়। চ্যাং টয়ের পাশের প্রতিবেশী তাকে তার বাকি জমি কেনার প্রস্তাব করে কিন্তু চ্যাং টয় তা প্রত্যাখ্যান করে। কেউ তাকে বাজি ধরেছিল যে সে জমিটি কোনও কিছুর জন্য ব্যবহার করতে পারবে না। তারই জের ধরে ১৯১৩ সালে, স্থপতি ব্রাউন এবং গিলাম ৪'১১" পরিমাপে সরু, ইস্পাত কাঠামোযুক্ত ভবনের নিচের তল (স্টোরফ্রন্ট থেকে বিল্ডিংয়ের পিছন দিকে) নকশা করেছিলেন। এর বেসমেন্টটি ফুটপাথের নিচের দিকে একটু প্রসারিত যাতে মূলত পাবলিক স্নানাগারগুলি স্থাপন করা হয়েছিল। এর নিচতলাটি অফিস এবং দোকানগুলির জন্য ব্যবহৃত হত এবং শীর্ষ তলাটি বাসস্থানগুলির জন্য ব্যবহৃত হত।
ভবনের ঐতিহাসিক সংস্কারটি সোরেন রাসমুসেন ডিজাইন করেছিলেন যা ১৯৮৬ সালে এটি সম্পন্ন হয়েছিল। এটি বর্তমানে পর্যটকদের আকর্ষণ এবং একটি বীমা অফিস।
গিনেস বুক অফ রেকর্ডস অনুসারে এই বিল্ডিংটিকে বিশ্বের সবচেয়ে সংকীর্ণ বাণিজ্যিক ভবন হিসাবে বিবেচনা করা হয় এবং রিপলিস বিলিভ অর নটে ও এর কথা উল্লেখিত হয়েছিল। তবে সাম্প্রতিক বছরগুলিতে পিটসবার্গের "স্কিনি বিল্ডিং" দ্বারা এই ভবনটিকে চ্যালেঞ্জ জানানো হয়েছে। এই বিতর্কটি কেন্দ্র করে যে স্যাম কে বিল্ডিংয়ের প্রস্থ মেঝে থেকে তল পর্যন্ত পরিবর্তিত করা হয়। যা বিভিন্ন জায়গায় ৬ ফুট প্রশস্ত হয়। কিন্তু পিটসবার্গের "স্কিনি বিল্ডিং" সমস্ত মেঝেতে ৫ ফুট ২ ইঞ্চি চওড়া।
আন্দামান স্কোপ্স প্যাঁচা
আন্দামান স্কোপ্স প্যাঁচা (Otus balli) হল আন্দামান দ্বীপপুঞ্জের একধরনের এনডেমিক প্রজাতির প্যাঁচা।
আ ভয়েজ টু আর্কটারাস
আ ভয়েজ টু আর্কটারাস (ইংরেজি: A Voyage to Arcturus) হল স্কটিশ লেখক ডেভিড লিন্ডসে রচিত একটি উপন্যাস। এটি প্রথম প্রকাশিত হয় ১৯২০ সালে। এই উপন্যাসের উপজীব্য এক কাল্পনিক যাত্রাপথের মধ্য দিয়ে এক আন্তঃনাক্ষত্রিক যাত্রা। কাহিনির প্রেক্ষাপট স্বাতী নক্ষত্রকে ঘিরে আবর্তনকারী কাল্পনিক গ্রহ টরম্যান্স। উপন্যাসে দেখানো হয়েছে স্বাতী হল ব্রাঞ্চস্পেল ও অ্যালপপেইন নামে দুই তারা নিয়ে গঠিত একটি যুগ্ম তারা মণ্ডলী (বাস্তবে যদিও তা নয়)। যে সকল ভূমিখণ্ডের মধ্যে দিয়ে চরিত্রগুলি যাত্রা করেছে সেগুলি দার্শনিক মতবাদসমূহ অথবা জীবনের অর্থের সন্ধানে বের হওয়া প্রধান চরিত্র মাস্কালের মনের অবস্থার প্রতীক। এই বইতে অলীক কল্পকাহিনি, দর্শন ও কল্পবিজ্ঞানের ধারাগুলিকে সম্মিলিত করা হয়েছে ভালো ও মন্দের প্রকৃতি ও অস্তিত্বের সঙ্গে তাদের সম্পর্কটি পরীক্ষার উদ্দেশ্যে। সমালোচক, ঔপন্যাসিক ও দার্শনিক কলিন উইলসন এই উপন্যাসটিকে "বিংশ শতাব্দীর সর্বশ্রেষ্ঠ উপন্যাস" আখ্যা দেন। এই বইটিই ছিল সি. এস. লিউইসের স্পেস ট্রিলজি-র কেন্দ্রীয় প্রভাব। লিউইসের মাধ্যমে জে. আর. আর. টলকিনের উপরও প্রভাব বিস্তার করেছিল এই উপন্যাস। টলকিন বলেছিলেন যে, তিনি বইটি "গোগ্রাসে" পাঠ করেছিলেন। ক্লাইভ বার্কার এটিকে বলেছেন "একটি শ্রেষ্ঠ গ্রন্থ" ও "একটি অসাধারণ রচনা… বেশ চমকপ্রদ"।
লিন্ডসের জীবদ্দশায় বইটি বিশেষ বিক্রি হয়নি। কিন্তু ১৯৪৬ সালে বইটি পুনঃপ্রকাশিত হয় এবং তারপর অনেকবার মুদ্রিত হয়। বইটি অন্তত ছয়টি ভাষায় অনূদিত হয়েছে। ঔপন্যাসিক মাইকেল মুরককের ন্যায় সমালোচকেরা বলেছেন বইটি প্রথাবিরুদ্ধ, কিন্তু এটি "পরমের প্রতি নিষ্ঠা" ও "ঈশ্বর-প্রশ্নকারী প্রতিভা"-র গুণগুলির জন্য অতিমাত্রায় প্রভাবশালী।
প্রেক্ষাপট
১৮৭৬ সালে ডেভিড লিন্ডসে জন্মগ্রহণ করেন। পিতা ছিলেন একজন স্কটিশ ক্যালভানপন্থী এবং মাতা ছিলেন ইংরেজ। কিছুকাল লন্ডনে এবং কিছুকাল স্কটিশ সীমান্তবর্তী জেডবার্গে লিন্ডসের শৈশব অতিবাহিত হয়। ওয়াল্টার স্কট, জুল ভার্ন, রাইডার হ্যাগার্ড ও রবার্ট লুইস স্টিভেনসনের উপন্যাস পড়তে ভালোবাসতেন তিনি। শোপেনহাওয়ার ও নিৎজের দার্শনিক গ্রন্থাবলি পাঠের উদ্দেশ্যে জার্মানও শেখেন। আটত্রিশ বছর বয়সে সেনাবাহিনীর আহ্বানে তিনি প্রথম বিশ্বযুদ্ধে অংশ নেন। ১৯১৬ সালে বিবাহ করেন। ১৮১৮ সালে যুদ্ধ থামার পর তিনি স্ত্রীকে নিয়ে কর্নওয়ালে চলে যান লেখালিখি করবেন বলে। বন্ধু ই. এইচ. ভিসিয়াককে লিন্ডসে বলেছিলেন যে জর্জ ম্যাকডোনাল্ডের রচনাবলির দ্বারাই তিনি সর্বাপেক্ষা অধিক প্রভাবিত হয়েছেন।
ইব্ব
ইব্ব (বা ঈব্ব) (إب ʾইব্ব) হল ইয়েমেনের একটি শহর, এবং ইব্ব প্রদেশের রাজধানী। অবস্থান হল ইয়েমেনের মোচা শহর হতে  উত্তরপূর্বে এবং সানা হতে  দক্ষিণে।
এটি গড়ে উঠেছিল একটি বাজার শহর এবং উসমানি শাসকদের সময়ে তাদের প্রশাসনিক কেন্দ্র হিসেবে। এটা খুবই গুরুত্বপূর্ণ প্রদেশ দেশটির মাঝারি আকারের শহরগুলোর জন্য। এটা গড়ে উঠেছিল পাহাড়ি ঢালের সংযোগ রেখায়, একটি উর্বর ভূমিকে ঘিড়ে। ২০০৫ সালে সেখানে ১৬০,০০০ জনসংখ্যা ছিল।
ইতিহাস
ইব্ব ইসলামি শাসন কালের প্রথম দিকেই উসমানি শাসকদের দখলে আসে এবং তাদের সেনা সুকৌশুলীর ক্ষেত্রে গুরুত্ব বেরে যায়। আর তারা এটিকে তাদের প্রশাসনিক কেন্দ্র হিসেবে ব্যবহার করেন। এটি একটি বাজারে রূপান্তিরিত হয় আর উসমানিরা ইব্বকে বুধবারের বাজারে প্রতিষ্ঠা করেন। ইব্ব সরকার কর্তৃক অর্ধ-স্বাধীন আমির নিযুক্ত ছিল ১৯৪৪ পর্যন্ত, যতক্ষণ না রাজ্য বিলুপ্ত হয়েছিল। ইয়েমেনের ইব্ব এলাকার অনেক জনগণ ইতিহাসের সেরা খরার সম্মুখীন হয়েছিলেন, কাজ খুজতে ও চাষাবাদ করতে। ১৯৫০ এর মাঝের দিকের একটি প্রতিবেদনের শুরুতেই শহরের গুটিবসন্তের কথা উল্লেখ আছে। জার্মান অনুসন্ধানকারী হারমান্ন ব্রুচারড ১৯০১ সালে শহরটির ছবি তুলেছিলেন, যা বর্তমানে বার্লিন জাতিতত্ত্বিক যাদুঘরে সংগৃহীত রয়েছে।
জলবায়ু
ইব্ব ভৌগোলিক ভাবে অবস্থান করছে সমুদ্র পৃষ্ঠ হতে উচুতে সামাহি পাহাড়ে। আর সমুদ্র পৃষ্ঠ হতে এত উচুতে আবস্থানের জন্যে, ইব্ব হয়েছে উচ্চ গ্রীষ্ম মন্ডলীয় ভূমি। আর(কপেন জলবায়ু শ্রেণীভেদে: কজশ্রে),  এই জন্যে ইয়েমেনের সবচেয়ে জলসিক্ত অঞ্চলে পড়েছে। সাধারণ ভাবে প্রাপ্ত ৮০০-১২০০ মাসের বার্ষিক গড় তাতমাত্রা
উল্লেখযোগ্য স্থাপনা
এই নগরীটি পরিচিত পাথরের উচ্চ ভবনটির জন্যে, সাথে সাথে তার সাদের জ্যমিতিক সৌন্দর্য ও তার গোলাকার ধূলিহীন কাচের জানালাগুলোর জন্যে মনে হয় কামিরিয়া। এখানকার প্রধান মসজিদ ও অন্যান্য মসজিদগুলো  নির্মাণ করা হয়েছিল উসমানি শাসন কালে, এবং দুর্গগুলোও পর্যটকদের নিকট দারুণ সৌন্দর্যের প্রতীক। এখানকার প্রচীন একটি পানির নালার চিহ্ন আজও আছে। ইব্ব বিশ্ববিদ্যালয় প্রতিষ্ঠা হয়েছিল ১৯৯৬ সালে। এছাড়া ইব্বে শোভা পাচ্ছে শিল্প কেন্দ্র ও যাদুঘর, যেমন সাবা পর্যটন হোটেল এবং আল-রিয়াদ হোটেল। আর ইব্বের প্রধান ফুটবল দল হল আল সাবা ইব্ব।
এস তাহের আহমেদ হত্যাকাণ্ড
এস তাহের আহমেদ হত্যাকাণ্ড বলতে বাংলাদেশের রাজশাহী বিশ্ববিদ্যালয়ের অধ্যাপক এস তাহের আহমেদের হত্যাকে বোঝায়। পদোন্নতি-সংক্রান্ত বিরোধের জেরে ২০০৬ সালের ১ ফেব্রুয়ারি তাহের আহমেদ খুন হন।
ব্যক্তিগত জীবন
এস তাহের আহমেদ ছিলেন রাজশাহী বিশ্ববিদ্যালয়ের ভূ-বিজ্ঞান অনুষদের অধীনে ভূতত্ত্ব ও খনি বিভাগের অধ্যাপক। তিনি সুলতানা আহমেদকে বিয়ে করেন। তাদের একটি পুত্র ও একটি কন্যা সন্তান হয়। তাদের কন্যা শেগুফতা তাবাসসুম আহমেদ পেশায় একজন আইনজীবী।
ঘটনা
২০০৬ সালের ১ ফেব্রুয়ারি রাজশাহী বিশ্ববিদ্যালয়ের শিক্ষকদের আবাসিক কোয়ার্টার পশ্চিম পাড়ার প২৩ নং বাড়ি থেকে অধ্যাপক ডক্টর এস তাহের আহমেদ নিখোঁজ হন। পরদিন ২ ফেব্রুয়ারি বাড়ির পিছনে একটি সেপটিক ট্যাঙ্ক থেকে তার লাশ উদ্ধার করা হয়। ৩ ফেব্রুয়ারি তাহেরের ছেলে সানজিদ আলভি আহমেদ রাজশাহী মহানগরের মতিহার থানায় অজ্ঞাতপরিচয় আসামি করে হত্যা মামলা দায়ের করেন।
২০০৬ সালের আগস্টে, বাংলাদেশ ইসলামী ছাত্রশিবিরের কর্মীরা রাজশাহী বিশ্ববিদ্যালয়ের দর্শন বিভাগের অধ্যাপক, ঔপন্যাসিক ও ছোটগল্পকার হাসান আজিজুল হককে হুমকি দেয় এবং তাকে নাস্তিক ও ইসলামবিরোধী বলে অভিযুক্ত করে। ২০০৬ সালের ১০ ফেব্রুয়ারি, বাংলাদেশ জামায়াতে ইসলামী রাজশাহী বিশ্ববিদ্যালয় শাখার সভাপতি মাহবুবুল আলম সালেহীকে নিয়ে একটি সমাবেশ করে এবং পুলিশ সদস্যদের প্রতি তাকে তাকে গ্রেপ্তারের চ্যালেঞ্জ জানায়। তিনি এই হত্যাকাণ্ডের সাথে জড়িত ছিলেন।
অধ্যাপক তাহেরের করা একটি সাধারণ ডায়েরির (জিডি) সূত্র ধরে তাহেরের একসময়ের ছাত্র রাজশাহী বিশ্ববিদ্যালয়ের প্রভাষক ডক্টর মিয়া মোহাম্মদ মহিউদ্দিন ও রাবি ইসলামী ছাত্রশিবিরের তৎকালীন সভাপতি মাহবুবুল আলম সালেহী, তাহেরের বাড়ির তত্ত্বাবধায়ক জাহাঙ্গীর আলম সহ আটজনকে গ্রেফতার করা হয়। ২০০৬ সালের ১০ ফেব্রুয়ারি, জিজ্ঞাসাবাদে ডক্টর মিয়া মোহাম্মদ মহিউদ্দিন এই হত্যার সাথে তার জড়িত থাকার কথা স্বীকার করেন। জবানবন্দিতে আসামীরা জানান, অধ্যাপক তাহের বিভাগের একাডেমিক কমিটির প্রধান থাকায় একই বিভাগের সহযোগী অধ্যাপক মহিউদ্দিন অধ্যাপক পদে পদোন্নতির জন্য কমিটির সুপারিশ চেয়ে আসছিলেন। কিন্তু গবেষণায় জালিয়াতির জন্য তার পদন্নোতি অধ্যাপক তাহের আটকে দেন। এতে ক্ষুব্ধ হয়ে সহযোগী অধ্যাপক মিয়া মোহাম্মদ মহিউদ্দিন এই হত্যার পরিকল্পনা করেন। বালিশ চাপা দিয়ে শ্বাসরোধ করে হত্যা করার পর বাড়ির ভেতরে থাকা চটের বস্তায় ভরে অধ্যাপক তাহেরের মরদেহ বাড়ির পেছনে নেওয়া হয়। এরপর মরদেহ গুমের জন্য জাহাঙ্গীরের ভাই নাজমুল আলম ও নাজমুলের স্ত্রীর ভাই আবদুস সালামের সহায়তায় পেছনের ম্যানহোলে তাহেরের মরদেহ ফেলা হয়।
তাহের আহমেদের মেয়ে আইনজীবি শেগুফতা এক সাক্ষাৎকারে বলেন, হত্যাকাণ্ডের পর তৎকালীন সময়ে রাজশাহীতে জামায়াত-শিবিরের চরম দাপট ছিল। জামায়াত-শিবির কর্মীরা এ সময় তার ভাইকে মামলা তুলে নেওয়ার জন্য ভয়ভীতি দেখাতেন। তাকে বেশ কয়েকবার প্রাণে মেরে ফেলার হুমকিও দেওয়া হয়।
বিচার
রাজশাহী মেট্রোপলিটন পুলিশ কমিশনার নাইম আহমেদ এই হত্যাকাণ্ডের তদন্তে ভূমিকা রাখেন। তদন্তে তার ভূমিকার জন্য তিনি বাংলাদেশের জাতীয় সংসদে তৎকালীন বিরোধী দল বাংলাদেশ আওয়ামী লীগের সংসদ সদস্যদের দ্বারা প্রশংসিত হয়েছিলেন।
ছয় আসামিকে নিয়ে ২০০৭ সালের ১৮ জুন মামলার বিচার শুরু হয়। এইদিন তদন্ত কর্মকর্তা মহানগর গোয়েন্দা পুলিশের তৎকালীন উপপরিদর্শক আহসানুল কবির ছয়জনের বিরুদ্ধে অভিযোগপত্র দেন। ২০০৮ সালের ৩ ফেব্রুয়ারি, রাজশাহী বিশ্ববিদ্যালয়ের শিক্ষার্থী ও শিক্ষকরা মামলার দ্রুত নিষ্পত্তির আহ্বান জানান। ২০০৮ সালের ২৩ মে, রাজশাহীর দ্রুত বিচার ট্রাইব্যুনালের বিচারক এটিএম মেসবাউদ্দৌলা চারজনকে মৃত্যুদণ্ড দেন; তারা হলেন মিয়া মোহাম্মদ মহিউদ্দিন, তাহেরের বাড়ির তত্ত্বাবধায়ক মো. জাহাঙ্গীর আলম, জাহাঙ্গীরের ভাই নাজমুল আলম এবং বাংলাদেশ ইসলামী ছাত্রশিবিরের কর্মী আব্দুস সালাম। এছাড়া আদালত দুই আসামিকে খালাস দেয়; যারা ছিলেন বাংলাদেশ ইসলামী ছাত্রশিবিরের রাজশাহী বিশ্ববিদ্যালয় শাখার সভাপতি মাহবুবুল আলম সালেহী এবং জাহাঙ্গীরের বাবা আজিমুদ্দিন মুন্সী। দণ্ডপ্রাপ্ত ডক্টর মিয়া মোহাম্মদ মহিউদ্দিন সাবেক ডাক ও টেলিযোগাযোগ মন্ত্রী আমিনুল হকের শ্যালক।
বাংলাদেশ জামায়াতে ইসলামী রাজশাহী শাখার সভাপতি আতাউর রহমান তার দলের ছাত্র সংগঠনের সদস্যদের বেকসুর খালাস লাভের পর রায় উদযাপন করে একটি সমাবেশ করে। রাজশাহী বিশ্ববিদ্যালয়ের দুই সাবেক উপাচার্য ও বিশ্ববিদ্যালয়ের শিক্ষকরা এতে হতাশা প্রকাশ করে। রাজশাহী বিশ্ববিদ্যালয়ের শিক্ষক ও আহমেদের পরিবারের সদস্যরা বলেন, মাহবুবুল আলম সালেহীর মুক্তিতে তারা নিরাপত্তাহীন বোধ করছেন।
২০০৮ সালে বিচারিক আদালতের রায়ের পর মৃত্যুদণ্ড নিশ্চিতকরণের জন্য তা হাইকোর্টে আসে। এই সময়ে আসামিরা আদেশের বিরুদ্ধে আপিল করেন। ২০১৩ সালের ১৩ মে, বাংলাদেশ হাইকোর্ট নিম্ন আদালতের রায় বহাল রাখে, কিন্তু আবদুস সালাম ও নাজমুলের সাজা কমিয়ে যাবজ্জীবন কারাদণ্ডে স্থির করে। তাহেরের পরিবারের সদস্যরা মাহবুবুল আলম সালেহীসহ সকলের সর্বোচ্চ শাস্তি চেয়ে উচ্চ আদালতে আপিল করেন। এরপর বিভিন্ন সময়ে, বিশ্ববিদ্যালয়ের ছাত্র এবং শিক্ষকরা দ্রুত বিচার শেষ করার দাবি জানায়।